**AIŠKINAMASIS RAŠTAS**

**Dėl Molėtų miesto bendrojo plano keitimo patvirtinimo**

**1. Parengto tarybos sprendimo projekto tikslai ir uždaviniai**

Šiuo tarybos sprendimo tikslas yra patvirtinti nustatyta tvarka parengtą, suderintą ir patikrintą Molėtų miesto bendrojo plano keitimą. Molėtų miesto bendrasis planas parengtas taip, kad atitiktų šiuo metu galiojančius teritorijų planavimą reglamentuojančius teisės aktus. Pakeitimai apima visą bendrojo plano visumą, tekstinę bei grafinę dalis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, 16 straipsnio 2 dalies 32 punktas, Lietuvos Respublikos teritorijų planavimo įstatymo 27 straipsnio 3 dalis, 28 straipsnio 1 dalis, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 223 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Parengtame Molėtų miesto bendrojo plano keitime yra nustatyti atnaujinti privalomieji reikalavimai, kurie atitinka dabartinį teritorijų planavimo teisinį reguliavimą. Tai leis racionaliau planuoti Molėtų miesto teritoriją, rengiant žemesnio lygmens teritorijų planavimo dokumentus.

Neigiamų pasekmių nėra.

**4. Priemonės sprendimui įgyvendinti**

Molėtų miesto bendrojo plano keitimo sprendiniai bus įgyvendinami:

1) detalizuojant sprendinius žemesnio lygmens teritorijų planavimo dokumentuose, detaliuosiuose planuose ar žemėtvarkos planavimo dokumentuose – žemės valdos projektuose, kurių rengimą reglamentuoja Lietuvos Respublikos žemės įstatymas.

2) išduodant statybą leidžiančius dokumentus Lietuvos Respublikos statybos nustatyta tvarka, kai detalieji planai ar žemės valdos projektai nerengiami;

3) rengiant sprendinių įgyvendinimo programas, kurios, derinamos su atitinkamo lygmens strateginio planavimo dokumentais, numatančiais savivaldybės investicijų panaudojimo galimybes planuojamose teritorijose.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Konkretus lėšų poreikis nėra numatomas, kadangi pagal Kompleksinio teritorijų planavimo dokumentų rengimo taisyklių 147 punktą savivaldybių bendrieji planai galioja neterminuotai. Be to, pagal Lietuvos Respublikos teritorijų planavimo įstatymo 16 straipsnio 2 punktą, bendrųjų planų sprendiniai gali būti įgyvendinami pasinaudojant viešojo ir privataus sektorių partneryste pritraukiant privačias lėšas.

**6.Vykdytojai, įvykdymo terminai**

Molėtų rajono savivaldybės administracijos direktorius, Molėtų rajono savivaldybės administracijos Architektūros ir teritorijų planavimo skyrius. Konkretus Molėtų rajono savivaldybės teritorijos bendrojo plano korektūros sprendinių įgyvendinimo terminas nenumatomas, kadangi pagal Kompleksinio teritorijų planavimo dokumentų rengimo taisyklių 147 punktą, savivaldybių bendrieji planai galioja neterminuotai.